Lørdag formiddag fik Nordjyllands Beredskab meldingen om, at en kvindelig bilist sad fastklemt i sin bil på Højgårdsvej ved Fjerritslev. - Hun er røget af vejen og ud i noget krat. Kvinden sidder fastklemt inde i bilen, og da lægen ankom til stedet med en tilkaldt lægehelikopter, blev hun erklæret død, fortæller vagtchef Carsten Kær, Nordjyllands Politi. En bilinspektør er på stedet for at undersøge årsagen til ulykken. Politiet ved endnu intet om kvindens identitet eller alder.

Referat:
En kvindelig bilist er dræbt, efter at hun kørte af vejen på Højgårdsvej ved Fjerritslev.